අද කොළඹ පැවැති මාධ්‍ය හමුවකට එක්වෙමින් ඔහු සදහන් කළේ මහජන එක්සත් පෙරමුණ පසුගිය දිනක ඉදිරිපත් කළ මූලික අයිතිවාසිකම් පෙත්සමේ කරුණුවලට පරිබාහිරව සිය පෙත්සම ඉදිරිපත් කර ඇති බවයි.ශ්‍රී ලංකාවේ කොමියුනිස්ට් පක්ෂයේ මහ ලේකම්, හිටපු අමාත්‍ය ඩිව් ගුණසේකර පසුගිය 2 වන දා ශ්‍රේෂ්ඨාධිකරණයට මූලික අයිතිවාසිකම් පෙත්සමක්  ගොනුකළා.එක්සත් ජනතා නිදහස් සන්ධානයේ ජාතික ලැයිස්තු මන්ත්‍රීවරුන් ලෙස මැතිවරණයෙන් පරාජයට පත්වූ අපේක්ෂකයන් පත් කිරීම අභියෝගයට ලක් කරමින් සන්ධාන ජාතික ලැයිස්තුවට ඇතුළත් වූ එහි විධායක සභික සහ මහජන එක්සත් පෙරමුණේ උප සභාපති සෝමවීර චන්ද්‍රසිරි මීට පෙර ශ්‍රේෂ්ඨාධිකරණය හමුවේ පෙත්සමක් ගොනු කරනු ලැබුවා.මේ අතර, පරාජිත මන්ත්‍රීවරුන් ජාතික ලැයිස්තුවෙන් පාර්ලිමේන්තුවට ඇතුළත් කිරීමට විරෝධය පළ කරමින් අද උදෑසන නිදහස් චතුරස‍්‍රයේදී නීතිඥවරයෙකු පැයක පමණ කාලයක් උපවාසයක නිරත වුණා.